Ugostiteljsko-turističko učilište raspisuje

***NATJEČAJ***

*za 6 nastavnika za „job shadowing“ u sklopu odobrenog Erasmus+ projekta* „*Taste & Learn – Okusi i uči“ 2024-1-HR01-KA121-VET-000209226 u mjestima Sevilla i Málaga u Španjolskoj.*

Tri odabrana nastavnika usavršavat će se u Sevilli u Španjolskoj u terminu od 17. 11. 2024. do 23. 11. 2024. te tri odabrana nastavnika usavršavat će se u Málagi u Španjolskoj u terminu od 16. 2. 2024. do 22. 2. 2024.

Prijavitelji mogu biti nastavnici/nastavnice struke u Ugostiteljsko-turističkom učilištu.

Za prijavu su potrebni sljedeći dokumenti:

* životopis u kojemu ćete opisati iskustva organiziranja i provođenja aktivnosti i projekata
* motivacijsko pismo.

ROK ZA PRIJAVU: **4. 9. 2024.** do **13. 9. 2024.**

POSTUPAK PRIJAVE: dokumentaciju dostaviti na mail adresu utuzagreb@gmail.com.

Ravnatelj će imenovati Povjerenstvo za odabir pratitelja, a članovi Povjerenstva ne prijavljuju se na natječaj.

U razmatranje se uzima samo pravovremeno dostavljena i potpuna dokumentacija.

OBJAVA REZULTATA: **16. 9. 2024.** na službenim stranicama Škole

ŽALBENI ROK**: 17. 9. 2024. do 25. 9. 2024.**

OBJAVA KONAČNE LISTE: **27. 9. 2024.**

KRITERIJI ODABIRA:

* organiziranje i provođenje školskih i izvanškolskih aktivnosti i projekata (prema dobivenim potvrdama o organizaciji ili sudjelovanju)
* motivacijsko pismo.

Kriteriji odabira nisu navedeni prema važnosti.

OBVEZE ODABRANIH NASTAVNIKA:

* redovito pratiti rad kolega i voditi bilješke (osobni dnevnik rada)
* dokumentirati zapažanja fotografijama i/ili videozapisima
* po povratku napraviti diseminaciju (izvijestiti stručni aktiv i Nastavničko vijeće o zapažanjima / prezentirati zapažanja kroz radionicu / primijeniti novostečena znanja i vještine u nastavi te dati povratne informacije aktivu)
* primjereno i dostojanstveno predstavljati Učilište.

ŠTO JE *JOB SHADOWING*?

„Job shadowing" je oblik stručnog usavršavanja kada nastavnik promatra i prati rad kolege iz neke europske ustanove na njegovom ili njezinom radnom mjestu. Na taj se način može iz prve ruke proučavati svakodnevni posao, radno okruženje, metode i načine rada u praksi. Mogu se vidjeti primjeri dobre prakse na djelu koji se poslije mogu upotrijebiti u vlastitom radu.

POSTUPAK ŽALBE:

Ukoliko smatrate da vaša dokumentacija nije razmatrana u skladu s raspisanim Natječajem, žalbu u pisanom obliku potrebno je u žalbenom roku navedenom u tekstu Natječaja dostaviti ravnatelju škole. Povjerenstvo će razmotriti žalbu i u pisanom obliku obavijestiti podnositelja žalbe.

Ravnatelj:

Mladen Smodlaka, prof.